
Colectivul de cadre didactice și studenți din Facultatea de Teologie Baptistă a Universității din București anunță cu regret trecerea în veșnicie a prof. univ. dr. Vasile Talpoș, primul decan al facultății (perioada 1992-2000) și primul coordonator de doctorate (perioada 2000-2020). 
Totodată, a fost și rectorul Institutului Teologic Baptist din București, între anii 1990-2011, unde a predat din anul 1974. 
Pe lângă activitatea academică, prof. univ. dr. Vasile Talpoș a desfășurat atât o activitate pastorală slujind în biserici baptiste, cât și o prestigioasă experiență de lider, în calitate de secretar general al Cultului Creștin Baptist din România (1984-1988) și de președinte al Federației Europene Baptiste (1986-1988). 
Dumnezeu să îl odihnească în pace!

